b"\n_START_ARTICLE_\nMajorettes\n_START_PARAGRAPH_\nLes majorettes (en franc\xc3\xa8s) s\xc3\xb3n noies que, uniformades i en formaci\xc3\xb3, desfilen pel carrer generalment seguides d'una banda de m\xc3\xbasica, en ocasi\xc3\xb3 de les festes locals. Solen portar barret i jaqueta militars, minifaldilla i botes altes. Mentre desfilen, fan girar un bast\xc3\xb3 met\xc3\xa0l\xc2\xb7lic amb una t\xc3\xa8cnica esportiva denominada twirling baton. Aquests grups, que s\xc3\xb3n molt populars a Fran\xc3\xa7a i en altres pa\xc3\xafsos europeus, tamb\xc3\xa9 participen en gales i en campionats. A l'estat espanyol es van popularitzar molt a la d\xc3\xa8cada de 1970, per\xc3\xb2 despr\xc3\xa9s van anar decaient progressivament. _NEWLINE_Les majorettes no s'han de confondre amb les animadores esportives, origin\xc3\xa0ries de Nord-am\xc3\xa8rica."